|  |  |
| --- | --- |
| ГРБОВИ ЗА МЕМОРАНДУМ | Srbská republikaAutonómna pokrajina Vojvodina**Pokrajinský sekretariát vzdelávania, predpisov,****správy a národnostných menšín – národnostných spoločenstiev**Bulvár Mihajla Pupina 16, 21 000 Nový SadT: +381 21 487 46 14, 487 40 36ounz@vojvodina.gov.rs |
|  | ČÍSLO: 128-454-344/2021-04 |  DÁTUM: 22. 9. 2021 |
|  |  |  |

Podľa článku 5 Pokrajinského parlamentného uznesenia o prideľovaní rozpočtových prostriedkov na financovanie a spolufinancovanie programových aktivít a projektov v oblasti základného a stredného vzdelávania a výchovy a žiackeho štandardu v Autonómnej pokrajine Vojvodine (Úradný vestník APV číslo 14/15 a 10/17), článku 3 Pravidiel o prideľovaní rozpočtových prostriedkov na financovanie a spolufinancovanie modernizácie infraštruktúry ustanovizní základného a stredného vzdelávania a výchovy a žiackeho štandardu na území AP Vojvodiny (Úradný vestník APV číslo 4/17) a v súvislosti s Pokrajinským parlamentným uznesením o rozpočte Autonómnej pokrajiny Vojvodiny na rok 2021 (Úradný vestník APV číslo 66/20, 27/21 a 38/21 ), Pokrajinský sekretariát vzdelávania, predpisov, správy a národnostných menšín ‒ národnostných spoločenstiev (ďalej: sekretariát) vypísal

**SÚBEH
NA FINANCOVANIE A SPOLUFINANCOVANIE REKONŠTRUKCIE, ADAPTÁCIE, SANÁCIE, INVESTIČNEJ A BEŽNEJ ÚDRŽBY OBJEKTOV USTANOVIZNÍ ZÁKLADNÉHO A STREDNÉHO VZDELÁVANIA A VÝCHOVY NA ÚZEMÍ AUTONÓMNEJ POKRAJINY VOJVODINY**

 **NA ROK 2021**

Súbeh sa vypisuje na sumu prostriedkov zabezpečených Pokrajinským parlamentným uznesením o rozpočte Autonómnej pokrajiny Vojvodiny na rok 2021 (Úradný vestník APV číslo 66/20, 27/21 a 38/21 ), a to: na financovanie a spolufinancovanie rekonštrukcie, adaptácie, sanácie, investičnej a bežnej údržby objektov ustanovizní základného a stredného vzdelávania a výchovy na území Autonómnej pokrajiny Vojvodiny v celkovej výške **76.000.000,00 dinárov** (na úrovni základného vzdelávania a výchovy **57 600 000,00 dinárov** a na úrovni stredného vzdelávania a výchovy **18 400 000,00** **dinárov).**

Realizácia finančných záväzkov sa uskutoční v súlade s likvidnými možnosťami rozpočtu Autonómnej pokrajiny Vojvodiny na rok 2021.

**PODMIENKY SÚBEHU**

*1. Podávatelia prihlášky*

Podávatelia prihlášky sú: školy základného a stredného vzdelávania a výchovy na území Autonómnej pokrajiny Vojvodiny založené Srbskou republikou, AP Vojvodinou a jednotkou miestnej samosprávy.

*2. Kritériá prideľovania finančných prostriedkov*

Kritériá prideľovania finančných prostriedkov podľa Pravidiel o prideľovaní rozpočtových prostriedkov na financovanie a spolufinancovanie modernizácie infraštruktúry ustanovizní základného a stredného vzdelávania a výchovy a žiackeho štandardu na území AP Vojvodiny sú:

1. význam realizácie projektu, pokiaľ ide o bezpečnosť žiakov, učiteľov a zamestnancov, ktorí používajú objekty;
2. význam realizácie projektu na poskytovanie kvalitných podmienok na vykonávanie výchovno-vzdelávacej práce;
3. finančná opodstatnenosť projektu;
4. udržateľnosť projektu;
5. lokálny alebo regionálny význam projektu;
6. aktivity, ktoré sú vykonávané na účely realizácie projektu;
7. zabezpečené zdroje finančných prostriedkov na realizáciu projektu.

**VŠEOBECNÉ SMERNICE SÚBEHU**

Ak je technicky možné realizovať projekt v niekoľkých samostatných fázach vykonávania prác, žiadateľ by mal predložiť prihlášku s jasne stanovenými fázami na vykonanie prác a uvedenými finančnými prostriedkami pre všetky fázy.

Priložený predbežný výmer a predbežný výpočet prác by mali byť s presne stanovenou sumou prác a s trhovými cenami, keďže finančné prostriedky budú prevedené na žiadateľa v súlade s postupom verejného obstarávania v súlade so Zákonom o verejnom obstarávaní (a najviac do schválenej sumy). Sekretariát nebude financovať zvyšné a nepredvídané práce.

 Žiadateľ, ktorý sa tiež uchádzal na súbehu o konkrétny projekt na iných miestach, má právo podať prihlášku na daný súbeh, ak v čase podania prihlášky nevedel a ani nemohol vedieť, či mu budú poskytnuté finančné prostriedky na inom súbehu pre predmetný projekt.

V prípade podania prihlášky na spolufinancovanie prác prostriedky zabezpečené ako účasť ustanovizne môžu byť z vlastných zdrojov, z darov a z rozpočtov všetkých úrovní moci.

Finančné prostriedky *sa neprideľujú* na práce, ktorých plné financovanie sa poskytuje z iných zdrojov.

Pri rozdeľovaní finančných prostriedkov budú zo zdravotných a bezpečnostných dôvodov uprednostnené práce súvisiace s hygienickými uzlami, strešnými konštrukciami a podobnými prácami.

Po pridelení finančných prostriedkov na súbehu bude užívateľ povinný:

* podpísať so sekretariátom zmluvu o pridelení rozpočtových prostriedkov, ktorá upraví vzájomné práva a povinnosti zmluvných strán;
* uskutočniť zodpovedajúce konanie obstarania v súlade so Zákonom o verejnom obstarávaní (vestník Sl. glasnik RS č. 91/19);
* angažovať nezávislú osobu ako odborný dozor nad vykonávaním príslušných prác;
* sa vo všetkom pridržiavať Pokynov na uskutočnenie zmluvy o pridelení finančných prostriedkov z rozpočtu APV na rok 2021.

**SPÔSOB PODÁVANIA PRIHLÁŠKY**

Prihláška sa predkladá na súbehovom tlačive sekretariátu. Kompletná súbehová dokumentácia sa môže stiahnuť od **22.09.2021** z webovej stránky sekretariátu [**www.puma.vojvodina.gov.rs**](http://www.puma.vojvodina.gov.rs)

Prihlášky sa doručujú poštou na adresu: Pokrajinský sekretariát vzdelávania, predpisov, správy a národnostných menšín - národnostných spoločenstiev s poznámkou "na financovanie a spolufinancovanie rekonštrukcie, adaptácie, sanácie a bežnej údržby objektov ustanovizní základného a stredného vzdelávania a výchovy na území Autonómnej pokrajiny Vojvodiny na rok 2021", Bulvár Mihajla Pupina 16, 21 000 Nový Sad, alebo sa podávajú osobne v spisovni pokrajinských orgánov správy v Novom Sade (prízemie budovy Pokrajinskej vlády).

**K prihláške na súbeh sa pripája:**

**А) NA FINANCOVANIE A SPOLUFINANCOVANIE REKONŠTRUKCIE, ADAPTÁCIE, SANÁCIE A INVESTIČNEJ ÚDRŽBY OBJEKTOV**

1. **kópia technickej dokumentácie, na základe ktorej orgán príslušný pre vydávanie stavebných povolení vydal rozhodnutie o schvaľovaní prác/rozhodnutie o stavebnom povolení, (v prípade, že je majiteľ objektu, kde sú práce vykonávané AP Vojvodina, a ustanovizni sa nepodarilo získať rozhodnutie o schválení výkonu prác/rozhodnutie o stavebnom povolení, táto ustanovizeň predkladá kópiu technickej dokumentácie na základe ktorej, po obstaraní súhlasu pre výkon prác od Pokrajinskej vlády, príslušný orgán vydá rozhodnutie o povolení výkonu prác/rozhodnutie o stavebnom povolení);**
2. **kópia rozhodnutia o povolení výkonu prác/kópia rozhodnutia o stavebnom povolení, ktoré vydáva orgán príslušný pre vydávanie stavebného povolenia (v prípade, že je majiteľ objektu, na ktorom sa vykonávajú práce AP Vojvodina, ustanovizne, čo si neobstarali rozhodnutie o povolení výkonu prác/rozhodnutie o stavebnom povolení, odovzdávajú akt príslušného orgánu, ktorým sa preukazuje, že odovzdaná technická dokumentácia je kompletná a zodpovedajúca a že sa na základe nej, po získaní súhlasu od Pokrajinskej vlády na výkon prác, vydá rozhodnutie o povolení výkonu prác/rozhodnutie o stavebnom povolení);**
3. **predbežný výmer a predbežný výpočet prác podpísaný a overený zodpovedným projektantom (dokument nie starší ako šesť mesiacov, s očíslovanými stranami, záväzne s dátumom vypracovania);**
4. **v prípade spolufinancovania poskytnúť dôkaz o zabezpečených finančných prostriedkoch na spolufinancovanie prác (zmluva, rozhodnutie, výpis z rozpočtu jednotky miestnej samosprávy, a pod.) spolu s riadne podpísaným a opečiatkovaným vyhlásením o účasti na spolufinancovaní príslušných prác (vyhlásenie doručiť vo voľnej podobe).**

**B) NA FINANCOVANIE A SPOLUFINANCOVANIE BEŽNEJ ÚDRŽBY OBJEKTOV**

1. **fotokópiu aktu vystaveného orgánom príslušným na vystavenie stavebného povolenia, ktorým sa potvrdzuje, že је predmetný druh prác v pripojenom predbežnom výmere a predbežnom účte na bežnú údržbu objektov, resp. tých pre ktoré sa vystavuje rozhodnutie o povolení vykonávania prác/rozhodnutie o stavebnom povolení podľa Zákona o plánovaní a výstavbe (vestník Službeni glasnik RS číslo 72/09, 81/09 - oprava, 64/10 - uzesenie ÚS, 24/11, 121/12, 42/13 - uzesenie ÚS, 50/13 - uzesenie ÚS, 98/13 - uzesenie ÚS, 132/14, 145/14, 83/18, 31/19 – i. zákon, 9/20 a 52/21);**
2. **predbežný výmer a predbežný výpočet prác podpísaný a overený zodpovedným projektantom (dokument nie starší ako šesť mesiacov, s očíslovanými stranami, záväzne s dátumom vypracovania);**
3. **v prípade spolufinancovania poskytnúť dôkaz o zabezpečených finančných prostriedkoch na spolufinancovanie prác (zmluva, rozhodnutie, výpis z rozpočtu jednotky miestnej samosprávy a pod.) spolu s riadne podpísaným a opečiatkovaným vyhlásením o účasti na spolufinancovaní príslušných prác (vyhlásenie doručiť vo voľnej podobe).**

**Lehota podávania prihlášok na súbej je 04. 10. 2021.**

Sekretariát si vyhradzuje právo požadovať od žiadateľa dodatočnú dokumentáciu a informácie, podľa potreby, alebo určiť splnenie potrebných podmienok pre pridelenie finančných prostriedkov.

Komisia nebude rozoberať:

* neúplné prihlášky;
* oneskorené prihlášky (zaslané po termíne označenom ako posledný deň súbehu);
* neprípustné prihlášky (predložené neoprávnenými osobami a subjektmi, ktoré nie sú uvedené v súbehu);
* prihlášky, ktoré nesúvisia s účelmi stanovenými súbehom;
* prihlášky používateľov, ktorí v predchádzajúcom období nesplnili ustanovenia zmluvy o pridelení prostriedkov z rozpočtu APV;
* prihlášky používateľov, ktorí v predchádzajúcom období finančnými a naračnými správami neodôvodňovali finančné prostriedky vyčlenené z pokrajinského rozpočtu.

Výsledky súbehu sa uverejňujú na internetovej stránke sekretariátu.

**Záujemcovia dodatočné informácie v súvislosti s realizáciou súbehu môžu získať v sekretariáte na nasledujúcich telefónnych číslach: 021/487 4036 a 021/487 4614**

 Pokrajinský tajomník

 Zsolt Szakállas